30.12.2022
EL
Επίσημη Εφημερίδα της Ευρωπαϊκής Ένωσης
C 498/13
ανασυγκρότηση της Ουκρανίας» (1) που δημοσιεύτηκε τον Σεπτέμβριο του 2022· θεωρεί ότι η αποκεντρωμένη διαδικασία ανασυγκρότησης είναι επίσης ο καλύτερος τρόπος για να δοθούν στους Ουκρανούς πολίτες προοπτικές για να παραμείνουν στη χώρα τους και, ως εκ τούτου, για να μετριαστούν περαιτέρω οι μεταναστευτικές ροές.
Παράλληλα, η ΕτΠ απορρίπτει τα τεχνητά εμπόδια στη μετανάστευση των Ουκρανών πολιτών και ζητεί να εξεταστεί σύντομα η αναθεώρηση της οδηγίας 2001/55/ΕΚ του Συμβουλίου (2) περί προσωρινής προστασίας, προκειμένου να παρέχεται στους πρόσφυγες εγγύηση διαμονής άνω των τριών ετών· 6.
χαιρετίζει την απόφαση του Ευρωπαϊκού Συμβουλίου να χορηγήσει στην Ουκρανία καθεστώς υποψήφιας χώρας.
Το καθεστώς υποψήφιας χώρας θα πρέπει να αποτελέσει την κινητήρια δύναμη για την καταβολή νέων προσπαθειών εκ μέρους της ουκρανικής διοικήσεως για μεταρρυθμίσεις.
Επιπλέον, η ανασυγκρότηση θα πρέπει να αποτελέσει ευκαιρία για περαιτέρω εναρμόνιση με τα πρότυπα και τις πολιτικές της ΕΕ.
Στο πλαίσιο αυτό, η ΕτΠ τονίζει ότι η συμφωνία σύνδεσης μεταξύ της Ουκρανίας και της ΕΕ καλύπτει ήδη περίπου το 70 % του κεκτημένου της ΕΕ· αναμένει από την Ουκρανία να συνεχίσει την καταπολέμηση της διαφθοράς, που αναγνωρίστηκε στη γνωμοδότηση της Ευρωπαϊκής Επιτροπής σχετικά με την αίτηση προσχώρησης της Ουκρανίας στην Ευρωπαϊκή Ένωση ως ένας από τους επτά τομείς όπου απαιτούνται επείγουσες μεταρρυθμίσεις (3) και θα αξιολογηθεί έως το τέλος του 2022.
Οι μεταρρυθμίσεις θα πρέπει επίσης να παρέχουν εγγυήσεις για τη διαφανή και δίκαιη κατανομή των κονδυλίων της βοήθειας· 7. τονίζει ότι η ΕτΠ θα μπορούσε να δρομολογήσει, μεταξύ άλλων στο πλαίσιο μιας Μικτής Συμβουλευτικής Επιτροπής, δράσεις για την προετοιμασία ιδίως της προσέγγισης με το κεκτημένο της πολιτικής συνοχής της ΕΕ, για τη στήριξη της δημιουργίας υποδομών και της χρηστής διακυβέρνησης μέσω της μάθησης και της ανταλλαγής βέλτιστων πρακτικών με ομοτίμους· Γενικές αρχές για τη διαδικασία ανασυγκρότησης της Ουκρανίας 8.
χαιρετίζει τη Διακήρυξη του Λουγκάνο, η οποία αναγνωρίζει το προσχέδιο του σχεδίου ανάκαμψης και ανάπτυξης που καταρτίζεται υπό την ηγεσία της Ουκρανίας ως ένα γενικό πλαίσιο για τη διαδικασία ανάκαμψης, το οποίο επιτρέπει τη συντονισμένη συμμετοχή διαφόρων ενδιαφερομένων μερών και τη σύναψη εταιρικών σχέσεων· 9. καλεί τη διεθνή κοινότητα, με επικεφαλής την ΕΕ, να δημιουργήσει μια αποτελεσματική πλατφόρμα συντονισμού μεταξύ της ουκρανικής κυβέρνησης και όλων των διμερών και πολυμερών της εταίρων, οργανισμών και διεθνών χρηματοπιστωτικών ιδρυμάτων και χορηγών για την προετοιμασία και την εφαρμογή του σχεδίου ανάκαμψης και ανάπτυξης της Ουκρανίας.
Θεωρεί καίριας σημασίας εν προκειμένω τα σχέδια της Ευρωπαϊκής Επιτροπής για τη δημιουργία μιας πλατφόρμας για την ανασυγκρότηση της Ουκρανίας, η οποία θα συντονίζει όλη τη χρηματοδότηση από χορηγούς που συγκεντρώνεται για την ανασυγκρότηση της Ουκρανίας; υπό την προϋπόθεση ότι η πλατφόρμα θα ενσωματώνει πλήρως την αρχή της εταιρικής σχέσης και θα εμπλέκει τη Συμμαχία Δήμων και Περιφερειών για την ανασυγκρότηση της Ουκρανίας ως πλήρη εταίρο σε όλα τα στάδια του σχεδιασμού και της υλοποίησής της· 10. συμφωνεί με την άποψη ότι η διαδικασία ανασυγκρότησης της Ουκρανίας θα πρέπει να διαφοροποιηθεί τόσο όσον αφορά τον χρονικό ορίζοντα, τους κινδύνους για την ασφάλεια και την περιφερειακή έκθεση στον πόλεμο όσο και τις ειδικές με τη συνοχή προκλήσεις (4).
Το πρώτο στάδιο, πιθανόν ενόσω ακόμη οι εχθροπραξίες βρίσκονται σε εξέλιξη, θα πρέπει να είναι η αντιμετώπιση καταστάσεων έκτακτης ανάγκης.
Το δεύτερο στάδιο θα πρέπει να είναι αφιερωμένο στην αποκατάσταση των υποδομών και των υπηρεσιών κρίσιμης σημασίας και το τρίτο στάδιο θα πρέπει να είναι η προετοιμασία του εδάφους για μακροπρόθεσμη βιώσιμη ανάπτυξη.
Σε καθένα από αυτά τα τρία στάδια της ανασυγκρότησης, είναι σημαντικό να διασφαλιστεί η ενίσχυση των ικανοτήτων των δήμων, ώστε οι τοπικές αρχές στην Ουκρανία να είναι σε θέση να συντονίσουν οι ίδιες την ανασυγκρότηση της επικράτειάς τους· 11. καλεί την ΕΕ και άλλους διεθνείς χορηγούς, συμπεριλαμβανομένων μεμονωμένων κρατών μελών, να παρέχουν κατά το πρώτο στάδιο άμεση χρηματοδότηση για επιχειρήσεις έκτακτης ανάγκης για να συνδράμουν τον ουκρανικό λαό ώστε να μπορέσει να επιβιώσει τον επόμενο χειμώνα.
Στις περιοχές της πρώτης γραμμής, η εν λόγω χρηματοδότηση θα πρέπει να στοχεύει στην παροχή ανθρωπιστικής βοήθειας (τρόφιμα, καύσιμα, φάρμακα, συστήματα πόσιμου νερού και επεξεργασίας του πόσιμου νερού κ. λπ.), προσωρινής στέγασης (σκηνές, προκατασκευασμένες κατοικίες, συστήματα θέρμανσης κ.λπ.), στην εκκαθάριση ναρκοπεδίων, καθώς και στην υλικοτεχνική υποστήριξη για να παραμείνουν οι περιοχές αυτές συνδεδεμένες και επίσης να παρέχει τα απαραίτητα μέσα μεταφοράς όπως: λεωφορεία, ασθενοφόρα, πυροσβεστικά οχήματα, φορτηγά, εκσκαφείς κ.λπ.
Στις σχετικά ασφαλείς περιοχές και σε αυτές που απέχουν αρκετά από το πεδίο της μάχης, θα πρέπει να παρασχεθεί τεχνική υποστήριξη για την παροχή υπηρεσιών, τη στέγαση και την ενσωμάτωση των εσωτερικά εκτοπισμένων ατόμων, για τη μετεγκατάσταση των βιομηχανιών και για τη διασφάλιση διαδρόμων μεταφοράς για την εισερχόμενη ανθρωπιστική βοήθεια και για τις εξαγωγές της Ουκρανίας·
(1) (2) (3) (4)
https://cor.europa.eu/el/engage/studies/Pages/default.aspx?from=01/01/2022&to=01/01/2023 Οδηγία 2001/55/ΕΚ του Συμβουλίου, της 20ής Ιουλίου 2001, σχετικά με τις ελάχιστες προδιαγραφές παροχής προσωρινής προστασίας σε περίπτωση μαζικής εισροής εκτοπισθέντων και μέτρα για τη δίκαιη κατανομή των βαρών μεταξύ κρατών μελών όσον αφορά την υποδοχή και την αντιμετώπιση των συνεπειών της υποδοχής αυτών των ατόμων (ΕΕ L 212 της 7.8.2001, σ. 12).
Γνωμοδότηση της Ευρωπαϊκής Επιτροπής σχετικά με την αίτηση προσχώρησης της Ουκρανίας στην Ευρωπαϊκή Ένωση, 17 Ιουνίου 2022, COM(2022) 407.
Βλ. σχέδιο στρατηγικής για την ανασυγκρότηση της Ουκρανίας: https://cepr.org/publications/books-and-reports/blueprintreconstruction-ukraine